Tožba, vložena 14. julija 2023 – Nordea Rahoitus Suomi/EOR
(Zadeva T-414/23)
Jezik postopka: angleščina
Stranki
Tožeča stranka: Nordea Rahoitus Suomi Oy (Helsinki, Finska) (zastopniki: H. Berger, M. Weber in D. Schoo, odvetniki)
Tožena stranka: Enotni odbor za reševanje (EOR)
Predloga
Tožeča stranka Splošnemu sodišču predlaga, naj:
razglasi ničnost sklepa EOR z dne 2. maja 2023, dokument št. SRB/ES/2023/23, vključno s prilogami I, II in III, v delu, v katerem se nanaša na ex-ante prispevek tožeče stranke;
EOR naloži plačilo stroškov.
Tožbeni razlog in bistvene trditve
V podporo svoji tožbi tožeča stranka navaja en tožbeni razlog, in sicer da je EOR kršil člen 70(2) Uredbe (EU) št. 806/20141 s tem, da ni uporabil obvezne zgornje meje 12,5% pri določitvi ciljne ravni za leto 2023.
____________
1 Uredba (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL 2014, L 225, str. 1).